พระราชบัญญัติระเบียบข้าราชการครู (ฉบับที่ 2) พ.ศ. 2535พระราชบัญญัติ ระเบียบข้าราชการครู (ฉบับที่ ๒) พ.ศ. ๒๕๓๕ภูมิพลอดุลยเดช ป.ร. ให้ไว้ ณ วันที่ ๑ เมษายน พ.ศ. ๒๕๓๕ เป็นปีที่ ๔๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยระเบียบข้าราชการครู จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติระเบียบข้าราชการครู (ฉบับที่ ๒) พ.ศ. ๒๕๓๕"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป เว้นแต่มาตรา ๔ มาตรา ๖ และมาตรา ๗ ให้ใช้บังคับตั้งแต่วันที่ ๑ เมษายน พ.ศ. ๒๕๓๕ เป็นต้นไปมาตรา 3 มาตรา ๓ ให้ยกเลิกบทนิยามคำว่า "หน่วยงานทางการศึกษา" ในมาตรา ๓ แห่งพระราชบัญญัติระเบียบข้าราชการครู พ.ศ. ๒๕๓๕ และให้ใช้ความต่อไปนี้แทน ""หน่วยงานทางการศึกษา" หมายความว่า (๑) โรงเรียน วิทยาลัย และสถานศึกษาที่เรียกชื่ออย่างอื่นของกระทรวงศึกษาธิการ (๒) สำนักงานศึกษาธิการกิ่งอำเภอมาตรา 3 สำนักงานศึกษาธิการอำเภอ สำนักงานศึกษาธิการจังหวัด สำนักงานศึกษาธิการเขต และหน่วยศึกษานิเทศก์ (๓) สำนักงานการประถมศึกษากิ่งอำเภอ สำนักงานการประถมศึกษาอำเภอ สำนักงานการประถมศึกษาจังหวัด และสำนักงานการประถมศึกษากรุงเทพมหานคร (๔) สำนักงานสามัญศึกษาจังหวัด และสำนักงานสามัญศึกษากรุงเทพมหานคร (๕)มาตรา 3 ส่วนราชการที่จัดตั้งขึ้นตามกฎหมายว่าด้วยระเบียบบริหารราชการแผ่นดินและมีลักษณะทำนองเดียวกับ (๒) หรือ (๓) และ ก.ค. กำหนดให้เป็นหน่วยงานทางการศึกษา"มาตรา 4 มาตรา ๔ ให้ยกเลิกความในมาตรา ๒๔ แห่งพระราชบัญญัติระเบียบข้าราชการครู พ.ศ. ๒๕๒๓ และให้ใช้ความต่อไปนี้แทน "มาตรา ๒๔ อัตราเงินเดือนข้าราชการครู และอัตราเงินประจำตำแหน่งข้าราชการครู ให้เป็นไปตามบัญชีอัตราเงินเดือน และบัญชีอัตราเงินประจำตำแหน่งข้าราชการพลเรือนมาตรา 4 ตามกฎหมายว่าด้วยระเบียบข้าราชการพลเรือนโดยอนุโลม เงินประจำตำแหน่งข้าราชการครูตามมาตรานี้ ไม่ถือเป็นเงินเดือนเพื่อเป็นเกณฑ์ในการคำนวณบำเหน็จบำนาญตามกฎหมายว่าด้วยบำเหน็จบำนาญข้าราชการ"มาตรา 5 มาตรา ๕ ให้ยกเลิกความใน (ค) ของมาตรา ๓๐ แห่งพระราชบัญญัติระเบียบข้าราชการครู พ.ศ. ๒๕๒๓ และให้ใช้ความต่อไปนี้แทน "(ค) ตำแหน่งซึ่งมีหน้าที่เกี่ยวกับการให้การศึกษาที่ไม่สังกัดโรงเรียน วิทยาลัย หรือสถานศึกษาที่เรียกชื่ออย่างอื่นของกระทรวงศึกษาธิการ ได้แก่ตำแหน่งที่มีชื่อ ในการบริหารงานดังต่อไปนี้ (๑)มาตรา 5 สารวัตรนักเรียนและนักศึกษา (๒) ศึกษานิเทศก์ (๓) ผู้ช่วยศึกษาธิการอำเภอ (๔) ศึกษาธิการอำเภอ (๕) ผู้ช่วยศึกษาธิการจังหวัด (๖) ศึกษาธิการจังหวัด (๗) ผู้ช่วยศึกษาธิการเขต (๘) ศึกษาธิการเขต (๙) ผู้ช่วยหัวหน้าการประถมศึกษากิ่งอำเภอ (๑๐) หัวหน้าการประถมศึกษากิ่งอำเภอ (๑๑) ผู้ช่วยหัวหน้าการประถมศึกษาอำเภอมาตรา 5 (๑๒) หัวหน้าการประถมศึกษาอำเภอ (๑๓) ผู้ช่วยผู้อำนวยการการประถมศึกษาจังหวัด (๑๔) ผู้อำนวยการการประถมศึกษาจังหวัด (๑๕) ผู้ช่วยผู้อำนวยการการประถมศึกษากรุงเทพมหานคร (๑๖) ผู้อำนวยการการประถมศึกษากรุงเทพมหานคร (๑๗) ผู้ช่วยผู้อำนวยการสามัญศึกษาจังหวัด (๑๘) ผู้อำนวยการสามัญศึกษาจังหวัด (๑๙)มาตรา 5 ผู้ช่วยผู้อำนวยการสามัญศึกษากรุงเทพมหานคร (๒๐) ผู้อำนวยการสามัญศึกษากรุงเทพมหานคร (๒๑) ตำแหน่งที่เรียกชื่ออย่างอื่นซึ่งมิใช่ตำแหน่งข้าราชการพลเรือนสามัญตามที่ ก.ค.กำหนดให้เป็นตำแหน่งข้าราชการครู"มาตรา 6 มาตรา ๖ ให้เพิ่มความต่อไปนี้เป็นมาตรา ๓๐ ทวิ แห่งพระราชบัญญัติระเบียบข้าราชการครู พ.ศ. ๒๕๒๓ "มาตรา ๓๐ ทวิ ตำแหน่งข้าราชการครู มี ๓ ประเภท (๑) ตำแหน่งประเภททั่วไป (๒) ตำแหน่งประเภทวิชาชีพเฉพาะหรือเชี่ยวชาญเฉพาะ (๓) ตำแหน่งประเภทบริหารระดับสูงหรือบริหารระดับกลาง"มาตรา 7 มาตรา ๗ ให้ยกเลิกความในมาตรา ๓๕ แห่งพระราชบัญญัติระเบียบข้าราชการครู พ.ศ. ๒๕๒๓ และให้ใช้ความต่อไปนี้แทน "มาตรา ๓๕ ข้าราชการครูจะได้รับเงินเดือนตามตำแหน่ง ข้าราชการครูผู้ได้รับแต่งตั้งให้ดำรงตำแหน่งใด จะได้รับเงินเดือนในขั้นต่ำของระดับเงินเดือนสำหรับตำแหน่งนั้นมาตรา 7 ในกรณีที่จะให้ได้รับเงินเดือนสูงกว่าหรือต่ำกว่าขั้นต่ำ หรือสูงกว่าขั้นสูงของเงินเดือนสำหรับตำแหน่ง ให้เป็นไปตามหลักเกณฑ์และวิธีการที่กำหนดในกฎ ก.ค. ในกรณีที่ ก.ค. กำหนดให้ตำแหน่งใดได้รับเงินเดือนหลายระดับ เมื่อข้าราชการครูซึ่งดำรงตำแหน่งนั้นได้รับเงินเดือนถึงขั้นต่ำของระดับถัดไปตามที่ ก.ค.มาตรา 7 กำหนดไว้สำหรับตำแหน่งนั้น ให้ผู้มีอำนาจสั่งบรรจุตามมาตรา ๔๒ มีคำสั่งให้ข้าราชการครูซึ่งดำรงตำแหน่งนั้นได้รับเงินเดือนในระดับถัดไปนั้น ข้าราชการครูผู้ดำรงตำแหน่งดังต่อไปนี้นอกจากจะได้รับเงินเดือนตามตำแหน่งแล้ว ให้ได้รับเงินประจำตำแหน่งอีกส่วนหนึ่งดังนี้ (๑)มาตรา 7 ผู้ดำรงตำแหน่งประเภทวิชาชีพเฉพาะหรือเชี่ยวชาญเฉพาะ ให้ได้รับเงินประจำตำแหน่งในอัตราเงินประจำตำแหน่งประเภทวิชาชีพเฉพาะหรือเชี่ยวชาญเฉพาะโดยอนุโลมตามบัญชีอัตราเงินประจำตำแหน่งข้าราชการพลเรือน ตามที่ได้รับอนุมัติจาก ก.ค. โดยความเห็นชอบของกระทรวงการคลัง (๒)มาตรา 7 ผู้ดำรงตำแหน่งประเภทบริหารระดับสูงหรือบริหารระดับกลาง ให้ได้รับเงินประจำตำแหน่งในอัตราเงินประจำตำแหน่งประเภทบริหารระดับสูงหรือบริหารระดับกลาง โดยอนุโลมตามบัญชีอัตราเงินประจำตำแหน่งข้าราชการพลเรือน ตามที่ได้รับอนุมัติจาก ก.ค. โดยความเห็นชอบของกระทรวงการคลัง"ผู้รับสนองพระบรมราชโองการ อานันท์ ปันยารชุน นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากได้มีการปรับปรุงการแบ่งส่วนราชการของกรมสามัญศึกษา กระทรวงศึกษาธิการ กำหนดให้มีสำนักงานสามัญศึกษาจังหวัดและสำนักงานสามัญศึกษากรุงเทพมหานคร โดยมีผู้อำนวยการสามัญศึกษาจังหวัด ผู้ช่วยผู้อำนวยการสามัญศึกษาจังหวัดผู้อำนวยการสามัญศึกษากรุงเทพมหานคร และผู้ช่วยผู้อำนวยการสามัญศึกษากรุงเทพมหานคร เป็นผู้รับผิดชอบดำเนินงานในสำนักงานดังกล่าวสมควรกำหนดให้หน่วยงานข้างต้นและตำแหน่งดังกล่าวข้างต้นเป็นหน่วยงานทางการศึกษาและข้าราชการครู กับกำหนดให้ ก.ค.มีอำนาจกำหนดหน่วยงานทางการศึกษาเพื่อให้การปฏิบัติงานเป็นไปด้วยความคล่องตัวขึ้น เนื่องจากได้มีการปรับปรุงบัญชีอัตราเงินเดือนข้าราชการพลเรือนและกำหนดบัญชีอัตราเงินประจำตำแหน่งของข้าราชการพลเรือนตามกฎหมายว่าด้วยระเบียบข้าราชการพลเรือนขึ้นใหม่ซึ่งกฎหมายว่าด้วยระเบียบข้าราชการครูบัญญัติให้นำบัญชีอัตราเงินเดือนข้าราชการพลเรือนมาใช้บังคับแก่ข้าราชการครูโดยอนุโลม สมควรกำหนดบัญชีอัตราเงินประจำตำแหน่งข้าราชการครู ประเภทของตำแหน่งข้าราชการครูและการรับเงินประจำตำแหน่งของข้าราชการครูให้สอดคล้องกัน จึงจำเป็นต้องตราพระราชบัญญัตินี้